Интернет алаяқтардың елге келтірген шығыны - 3 млрд теңгеден асты
"Интернет алаяқтардың елге келтірген шығыны - 3 млрд теңгеден асты" | "https://abai.kz/post/168044"
TITLE: Интернет алаяқтардың елге келтірген шығыны - 3 млрд теңгеден асты
URL: https://abai.kz/post/168044
META: "Интернет алаяқтардың елге келтірген шығыны - 3 млрд теңгеден асты" | "https://abai.kz/post/168044"
DATE: 24.04.2023
AUTHOR(s): Abai.kz
TOTAL WORDS: 130
TEXT: Жыл басынан бері республикада 4 мыңнан астам интернет-алаяқтық тіркелген, деп хабарлайды Ulysmedia.kz . Бұл туралы баспасөз мәслихатында ІІМ криминалдық полиция департаменті киберқылмысқа қарсы күрес орталығының бастығы Жандос Сүйінбай мәлім етті. «Қоғамды цифрландырудың қаншалықты маңызды екенін бәріміз білеміз. Қазір онлайн-режимде мемлекеттік, сондай-ақ банктік және өзге де қызметтерді алуға болады. Өкінішке орай мұны қылмыскерлер, атап айтқанда алаяқтар да белсенді қолданады. Осы жылдың үш айында 4 мыңнан аса интернет-алаяқтық тіркелді. Алаяқтардың әрекеті салдарынан азаматтарға 3 млрд теңгеден астам шығын келді», - деді орталық бастығы. Оның сөзінше, интернет-алаяқтықтың ең көп тараған тәсілі – онлайн сауда. Ол үшін белгілі сауда алаңдарының сайттарында, сондай-ақ әлеуметтік желілер мен мессенджерлерде жарнамалар орналастырылады. «Алаяқтар тауардың немесе қызметтің төмен бағасын көрсетіп, алдын ала төлемді немесе толық төлемді сұрайды. Биыл осындай 2 мыңнан аса қылмыс тіркелді», - деді Ж. Сүйінбай. Abai.kz
